गोंयच्या 11 वर्सां पिरायेच्या एथन वाझ हांणी दिल्ली आंतरराष्ट्रीय ओपन ग्रँडमास्टर बुद्दीबळ सर्तींत 10 फेरयांनी 8. 5 गुणां वयत पांच ग्रँडमास्टर सयत संयुक्त रितीन तिसरो क्रमांक मेळयलो. बुचहोल्झ टाय ब्रेक स्कोअराच्या आदारान तो 6 वे सुवातेर आसा.
 17 देशांतल्या 50 परस चड टायटल्स आशिल्ल्या खेळगड्यां सयत 1075 खेळगड्यांनी हे सर्तींत वांटो घेतिल्लो. ही सर्त सगल्यांत व्हड आनी व्हड 'ग्रँडमास्टर' अोपन सर्त आसा.
 दिल्ली बुद्दीबळ संघटणेन एआयसीएफ आनी फिडे हांच्या जोड पालवान जवाहरलाल नेहरू स्टेडियम, नवी दिल्लींत जीएम सर्तीचें आयोजन केल्ले. भारताच्या जीएम अरविंद चिथंबरमान वस्तादपण जोडलें. जाल्यरा जॉर्जियाच्या जीएम पायचाडझे लुकाने हांणी दुसरी सुवात मेळयली. भारताच्या जीएम सेथुराम एस. पी. हांणी तिसरी सुवात मेळयल्या. टॉप 10 त सुवात मेळोवपी एथन वाझ हो एकमेव भारतीय खेळगडो आशिल्लो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 